FI Euroopan unionin virallinen lehti C 293/4

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 mukaisesti

(ETA:n kannalta merkityksellinen teksti)

(2006/C 293/03)

XA-numero: XA 90/06

Jäsenvaltio: Itävalta

Alue: Burgenland

Tukijärjestelmän nimike: Maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille 24. maaliskuuta 1994 Burgenlandin alueen talouskehityksen edistämistoimenpiteistä annetun lain (WiföG-1994, julkaistu alueen virallisessa lehdessä nro 33/1994) mukaisesti myönnettyjen lainojen ja luottojen takauksia koskevat ohjeet

Oikeusperusta: Gesetz vom 24. März 1994 über Maßnahmen zur Gewährleistung der wirtschaftlichen Entwicklung im Burgenland (Landes-Wirtschaftsförderungsgesetz 1994 — WiföG), LGBl. Nr. 33/1994, in der Fassung des Gesetzes LGBl. Nr. 64/1998.

Tukijärjestelmän vuosittaiset kustannukset: Vuosi 2006: Vastuuvelvollisuus (EUR): 500 000

Tuen enimmäisintensiteetti: Takauksen tukiekvivalentti lasketaan EY:n perustamissopimuksen 87 ja 88 artiklan soveltamista valtiontukiin takauksina koskevan komission tiedonannon (EYVL C 71, 11.3.2000, s. 14) mukaisen arviointimenetelmän mukaan.

Takauksen määrä on periaatteessa 50 % lainasumman ja siihen lisättyjen korkojen määrästä. Jos hankkeen toteutus on erityisellä tavalla Burgenlandin osavaltion yleisen edun mukaista, takauksen enimmäismäärä voi olla 75 %.

Vastuuvelvollisuuden tukiekvivalentin laskemisessa on otettava huomioon tuen mahdollinen kasautuminen muiden tukitoimenpiteiden kanssa, jolloin sovelletaan seuraavia enimmäismääriä:

Nordburgenland: 30 %

Mittelburgenland: 35 %

Südburgenland: 35 %

Lisätukena voidaan myöntää 15 %.

Tuen enimmäismäärä on periaatteessa rajattu asetuksessa (EY) N:o 1/2004 sallittuun määrään.

Täytäntöönpanoajankohta: Tuki voidaan myöntää sen jälkeen, kun tukijärjestelmä on julkaistu Burgenlandin virallisessa lehdessä. Julkaisemisen on määrä tapahtua aikaisintaan 10 työpäivän kuluttua tämän tiivistelmän toimittamisesta.

Tukijärjestelmän kesto: Tukijärjestelmä on voimassa 31.12.2006 asti

Tuen tarkoitus: Tuen tarkoituksena on parantaa yksinomaan maataloustuotteiden jalostamisen ja kaupan pitämisen alalla toimivien pienten ja keskisuurten yritysten alueellisia talousrakenteita.

Tukijärjestelmän painopisteet ovat

erityistuki kasvuhakuisille yrityksille

Burgenlandin yritysten kansainvälistymisen edistäminen

sellaisten yritysten pienhankkeiden tukeminen, joilla pitkällä aikavälillä voidaan odottaa olevan kasvumahdollisuuksia tai huomattavaa arvonnousua

Ainoastaan seuraavien artiklojen soveltamisalaan kuuluvat kustannukset ovat tukikelpoisia:

7 artikla — investoinnit jalostamiseen ja kaupan pitämiseen

14 artikla — tekninen apu maatalousalalla

Asianomainen ala/asianomaiset alat: Tukijärjestelmä kattaa kaikki maataloustuotteiden jalostamiseen ja kaupan pitämiseen liittyvät toimialat lukuun ottamatta matkailu- ja virkistyspalveluita sekä maa- ja metsätalouden alkutuotantoa.

Tuen myöntävän viranomaisen nimi ja osoite:

Land Burgenland Europaplatz 1 A-7001 Eisenstadt

Internet-osoite: www.wibag.at

XA-numero: XA 98/06

Jäsenvaltio: Ranska

Alue: Languedoc-Roussillon

Tukijärjestelmän nimike: Maatilojen luomiseen ja omistajavaihdokseen tähtäävä tukiohjelma (PACTE): materiaalisia investointeja koskeva osio

Oikeusperusta:

— Articles 4 et 8 du règlement (CE) no 1/2004 de la Commission

— Articles 4 à 9 du règlement (CE) no 1257/1999 du Conseil

— Articles 9.2.4, 9.2.5 et 9.3.2 du plan de développement rural national (décision de la Commission C 3948 du 7 octobre 2004)

— Aide N 184/2003 — France: programme pour l'installation et le développement des initiatives locales (PIDIL)

— Articles L 1511-1 et L 1511-2 code général des collectivités territoriales

— Délibération no 01.24 du Conseil régional du 22 juillet 2005

Tukijärjestelmän vuosikustannukset: 670 000 EUR

Tuen enimmäisintensiteetti: Tukijärjestelmään sisältyy perheyhteisön ulkopuolelta tai vahvistettavasta perheyhteisöstä (1) tulevien yrittäjien käynnistämishankkeiden kokonaisvaltainen seurantatuki, kun alle 40-vuotias yrittäjä, jolla on jo ammattipätevyys tai joka on hankkimassa sen, aloittaa maataloustuotannon ensimmäistä kertaa ja esittää Languedoc-Roussillonin alueviranomaisille elinkelpoisen hankkeen.

PACTE-ohjelmassa allekirjoitetaan toiminnan käynnistämisestä yleissopimus, johon sisältyy

30 prosentin ja enintään 4 600 EUR suuruinen tuki investointeihin, jotka ylittävät 15 000 EUR (ilman veroja),

korvattava 35 prosentin suuruinen ennakko investointeihin, jotka jäävät alle 15 000 EUR (ilman veroja).

Teknistaloudellista tukea annetaan järjestelmällisesti.

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen.

Tukijärjestelmän kesto: Rajoittamaton talousarviomäärärahoista riippuen.

Tuen tarkoitus ja tukea koskevat yksityiskohtaiset säännöt: Tarkoituksena on edistää pienten ja keskisuurten maatalousyritysten luomista asetuksen (EY) N:o 1/2004 4 ja 8 artiklan mukaisesti nuorten viljelijöiden aloitustuella. Alueviranomaiset toivovat näin edistävänsä sukupolvenvaihdoksia maataloudessa säilyttääkseen toiminnassa olevien tilojen määrän ja lisätäkseen aluetalouden elinvoimaa. Maatalousala, jolla työskentelee 6 % aktiivityövoimasta, on talouden ala, jota on vakiinnutettava ja kehitettävä. Maatalouden PACTE-ohjelmalla tuetaan maaseutualueiden kilpailukykyä ja edistetään näin työpaikkojen säilymistä ja luomista näillä alueilla.

Maatalouden PACTE-ohjelman investointeja koskevalla osiolla pyritään tukemaan toiminnan aloittamista taloudellisesti tukemalla investointeja tilanhoidon käynnistämisen kannalta välttämättömään raskaaseen kalustoon.

Maatalouden PACTE-ohjelmaan pääsyn edellytykset määritetään kansallisten käynnistystukien perusteiden mukaan. Valtion ja alueneuvoston tukitoimet voivat näin täydentää toisiaan.

Tuissa investointeihin, jotka ylittävät 15 000 EUR, noudatetaan Ranskan ilmoittamassa järjestelmässä N 184/2003 noudatettavia edellytyksiä.

Alle 15 000 euroon jäävät materiaaliset investoinnit koskevat toiminnan käynnistämiseen välttämättömiä investointeja, joilla pyritään parantamaan työoloja maatilalla. Tuki on muodoltaan korvattava ennakko, jonka tukiekvivalentti on enintään 190 EUR. Jos korvausta ei suoriteta, alueviranomainen perii kaikki maatalouden PACTE-ohjelmassa saadut tuet takaisin.

Maa- ja metsätalousalan aluevirastojen (DDAF) kanssa on otettu käyttöön hakemusten järjestelmällisen seurannan väline kaksinkertaisen rahoituksen välttämiseksi erityisesti investointituissa. Jos valtiolta haetaan 15 000 EUR ylittäviin investointeihin tukea PIDIL-ohjelmasta, vastaava maatalouden PACTE-tuen hakemus hylätään ja päinvastoin.

Asianomainen ala/asianomaiset alat: Kaikki maatilayrittäjäehdokkaat Languedoc-Roussillonin alueella, kaikilla tuotantoalueilla ja -aloilla.

Tuen myöntävän viranomaisen nimi ja osoite:

Monsieur le Président du Conseil Régional Languedoc-Roussillon Direction de l'Économie Rurale, Littorale et Touristique — Service Gestion de l'Espace Rural et Littoral 201 avenue de la Pompignane F-34 064 Montpellier Cedex 2

Internet-osoite: www.cr-languedocroussillon.fr

(1) Perheyhteisön tilanne arvioidaan sen mukaan, mikä oli maatilan tilanne ennen omistajanvaihdosta. Jos maatila ei ollut elinkelpoinen ennen omistajanvaihdosta ja yrittäjä osoittaa, kuinka se saadaan nykyaikaistamisen/mukauttamisen/laajennuksen avulla elinkelpoiseksi kolmessa vuodessa, tätä pidetään osoituksena vahvistuksesta.